Nr. C 102/16 De Europæiske Fællesskabers Tidende 18. 4. 91 
Udtalelse om virksomhedspolitik: en ny dimension for små og mellemstore virksomheder — 
forslag til Rådets afgørelse om revision af programmet for forbedring af erhvervsklimaet og 
fremme af udviklingen af virksomheder, især små og mellemstore virksomheder, i Fælles­
skabet i1) 
(91/C 102/07) 
Rådet for De europæiske Fællesskaber besluttede den 15. januar 1991 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
det ovennævnte emne. 
Det forberedende arbejde henvistes til ØSU's sektion for industri, handel, håndværk og 
tjenesteydelser, som udpegede C.W.M. Lustenhouwer til ordfører. Sektionen vedtog sin 
udtalelse den 6. februar 1991. 
Det økonomiske og sociale Udvalg vedtog på sin 284. plenarforsamling, mødet den 27. februar 
1991, enstemmigt følgende udtalelse. 
1. Indledning 
1.1. Det foreliggende dokument og det medfølgende 
forslag fra Kommissionen om et supplerende budget 
for den virksomhedspolitik, som skal føres i perioden 
indtil udgangen af 1993, er en logisk opfølgning af 
Rådets afgørelse af 28. juli 1989. 
1.2. Rådet besluttede nemlig ved den lejlighed at 
tildele Kommissionen et budget med sigte på virksom­
hedspolitik og navnlig med henblik på politikken til 
fremme af håndværket og små og mellemstore virksom­
heder (SMV); der blev opereret med et beløb på 
110 millioner ECU for perioden 1990 til og med 1993. 
Ved den lejlighed besluttede Rådet endvidere at afsætte 
et beløb på 25 millioner ECU til eventuel senere brug, 
hvis det skulle vise sig, at denne resterende del af 
budgettet blev påkrævet. 
1.3. Det økonomiske og sociale Udvalg bakkede i 
sine udtalelser af 26. april 1989 og 16. november 1989 
op om de initiativer, som EF-Kommissionen havde be­
budet. ØSU havde allerede flere gange tidligere henledt 
opmærksomheden på det nødvendige i en EF-indsats til 
gavn for små og mellemstore virksomheder med sigte 
på at yde et bidrag til etablering og udvikling af sådanne 
virksomheder, og har i den forbindelse altid understre­
get, at det er påkrævet at involvere arbejdsmarkedets 
parter i formuleringen af denne politik. 
2. Virksomhedspolitikken: en midtvejsstatus 
2.1. Det nu forelagte dokument giver ØSU en god 
lejlighed til at gøre midvejsstatus over den førte virk­
somhedspolitik i de forløbne 2 år. 
ØSU ser det her som et vigtigt udgangspunkt, at de 
mindre virksomheder i de forskellige sektorer behandles 
(!) EFT nr. C 13 af 19. 1. 1991, s. 5. ens, og at støtteforanstaltninger, projekter og program­
mer derfor står åbne for virksomheder fra alle sektorer. 
ØSU bemærker med tilfredshed, at Kommissionen i 
virksomhedspolitikken især retter opmærksomheden 
mod små og mellemstore virksomheder. Efter ØSU's 
opfattelse er der her tale om foranstaltninger med sigte 
på små og mellemstore virksomheder inden for alle 
erhvervslivets sektorer; man skal dog især tilgodese 
småvirksomheder inden for håndværk, handel, hotel­
og restaurationsbranchen og turisme, industri og tjenes­
teydelser samt, hvor dette er relevant, liberale erhverv. 
Det fremgår af dokumentet, at Kommissionen på en 
lang række områder har indledt gennemførelsen af tid­
ligere bebudede initiativer, og at den første evaluering 
allerede er foretaget eller er under udarbejdelse for en 
række pilotprojekters vedkommende. ØSU anser det 
for en god idé, at man med jævne mellemrum evaluerer, 
om Kommissionens initiativer er hensigtsmæssige, ikke 
mindst da nogle af projekterne er så nyskabende, at det 
er nødvendigt først at indhøste de fornødne erfaringer 
med dem. 
ØSU stiller sig generelt positivt til Kommissionens ini­
tiativer, men mener dog, at Kommissionens politik, 
således som denne kommer til udtryk i det foreliggende 
dokument, bør suppleres på en række punkter. 
I begrundelsen for Kommissionens forslag bebudes der 
endvidere nogle nye projekter. Da der imidlertid kun 
er tale om en kortfattet beskrivelse, kan ØSU endnu 
ikke på nuværende tidspunkt udtale sig om, hvorvidt 
disse nye aktiviteter er ønskværdige. ØSU sætter imid­
lertid sin lid til, at de nye initiativer vil blive udformet 
i snævert samarbejde med de berørte organisationer, 
ligesom også de berørte arbejdstagerorganisationer bør 
høres. 
2.2. Således havde ØSU gerne set, at Kommissionen 
i sin meddelelse var kommet nærmere ind på den så­
kaldte »integrationspolitik«, og at den havde anført, på 
18. 4. 91 De Europæiske Fællesskabers Tidende Nr. C 102/17 
hvilken måde SMV-dimensionen drages ind i billedet på 
alle de felter, hvor EF fører en politik. I sine udtalelser af 
26. april og 16. november 1989 kom ØSU udtrykkeligt 
ind på Kommissionens integrationsopgaver. ØSU havde 
også gerne set en redegørelse for, hvorledes den kom­
missær, som har ansvaret for virksomhedspolitikken, 
gennemfører den koordinerende og tilsynsførende rolle, 
som ØSU slog til lyd for, med det sigte at inddrage 
SMV-politikken i alle EF-politikkens enkelte bestand­
dele. 
2.3. ØSU mener tillige, at faktoren arbejde fortjener 
større opmærksomhed end den, som nu kommer til 
udtryk i Kommissionens forslag. I en lang række udta­
lelser har ØSU nemlig peget på, at det er vigtigt at 
inddrage arbejdstagerne i samtlige processer inden for 
virksomheden. Det menneskelige potentiels betydning i 
virksomheden erkendes som bekendt overalt og bør 
derfor også tillægges opmærksomhed i EF's SMV-poli-
tik. Ganske vist gøres der i Kommissionens dokument 
med rette opærksom på uddannelsen af virksomhedsle­
dere, i hvilken forbindelse der frem for alt må peges på 
behovet for kendskab til innovative udviklinger, men 
også uddannelse og oplæring af medarbejdere i SMV 
bør høre til EF-politikkens prioriterede opgaver, netop 
fordi SMV i en lang række situationer har et sådant 
behov for støtte. ØSU udtrykker derfor ønske om, 
at faktoren arbejde tillægges større opmærksomhed i 
Kommissionens integrerende politik. 
2.4. Der kan fremsættes en tilsvarende bemærkning 
angående det forhold, at man ikke beskæftiger sig med 
kvindelige iværksættere og kvinder, som ønsker at op­
starte en virksomhed. Selv om det for nyligt vedtagne 
EF-initiativ til fremme af lige muligheder for kvander på 
området beskæftigelse og erhvervsuddannelse (NOW-
initiativet, EFT nr. C 327 af 29. december 1990) med 
rette stiller midler til rådighed til støtte for programmer, 
som tager sigte på kvinders etablering af småvirk­
somheder og kooperativer, er det ØSU's opfattelse, at 
der også på længere sigt tilkommer kvindelige iværk­
sættere stor opmærksomhed. Politikken på dette felt 
bør bestemt ikke blot varetages af generaldirektorat V 
og bør således ikke ene og alene formuleres ud fra en 
social synsvinkel; generaldirektorat XXIII bør i lige så 
høj grad medinddrages, hvad det strukturelle angår, så 
man sørger for, at projekter, som tager sigte på kvinder 
(herunder projekter med sigte på forbedring af kvindeli­
ge arbejdstageres stilling i de mindre virksomheder), 
indpasses i den samlede virksomhedspolitik. 
2.5. Langt hovedparten af opmærksomheden i kom-
missionsdokumentet rettes mod Kommissionens erfa­
ringer med de såkaldte EF-rådgivningskontorer og BC-
Net. ØSU er enig med Kommissionen i, at disse instru­
menter yder et overmåde nyttigt bidrag til informations­
formidlingen blandt SMV og dækker et væsentligt 
behov for information og rådgivning fra SMV's side. 
Man må dog ikke glemme, at med hensyn til forbedring 
af erhvervsklimaet, som er politikkens anden hoved­hjørnesten, er indsatsen på en lang række felter ikke 
kommet videre end til de gode hensigter. 
Lempelsen af de administrative byrder, hvorom Rådet 
har vedtaget en henstilling, har man næsten ikke be­
skæftiget sig med. ØSU er klar over, at administrative 
byrder ofte er en følge af gennemførelsesbestemmelser 
på nationalt plan, men mener dog tillige, at EF bør 
sørge for at undgå for meget bureaukrati, i hvert fald 
når der indføres nye regelsæt. 
ØSU understreger endnu en gang, at dette ikke må 
resultere i, at de ansatte i SMV gennem lovgivningen 
eller i praksis ender med at få en ringere beskyttelse. 
3. Virksomhedsstørrelse og sektorpolitik 
3.1. Kommissionen fremhæver med rette det nødven­
dige i, at man ud over »størrelsen« også tager hensyn 
til spørgsmål inden for specifikke sektorer. Netop i 
kraft af det store antal SMV-virksomheder inden for 
sektorer som handle og turisme fortjener dette samspil 
mellem virksomhedspolitik og sektorpolitik at blive 
støttet. ØSU går derfor ud fra, at man snarest vil indlede 
gennemførelsen af et handlingsprogram for handel. 
ØSU mener desuden, at Kommissionen bør anspore til, 
at der også i medlemsstaternes politik tages tilstrække­
ligt hensyn til de mindre virksomheders stilling inden 
for disse sektorer. 
Endvidere henviser ØSU til konklusionerne fra Avig­
non-konferencen i efteråtet 1990 om EF's politik for 
håndværk og meget små virksomheder. 
ØSU opfordrer Kommissionen til meget snart at udtale 
sig om disse konklusioner samt angive, hvorledes den 
agter at medtage dem i sit arbejdsprogram for de kom­
mende år. 
3.2. I tilknytning til sektorpolitikken bemærker ØSU 
imidlertid, at politikken i forbindelse med det, der 
går under betegnelsen »erhvervsdrivende foreninger«, 
af Kommissionen med urette angives som henhørende 
under sektorpolitikken. Efter ØSU's opfattelse er de 
erhvervsdrivende foreninger i første række kendetegnet 
ved deres specifikke retlige organisationsform, idet der 
ofte er tale om kooperativer; dette ændrer intet ved det 
forhold, at disse virksomheder optræder i en lang række 
sektorer, således at udtrykket »sektorpolitik« er malpla­
ceret på dette sted. 
3.3. Kommissionen gør status over igangværende ak­
tiviteter og bebuder desuden en række nye projekter. 
Interessant er i denne forbindelse f.eks. tanken om et 
europæisk underleverandørforum samt tanken om en 
garantifond for bestemte investeringer, som SMV fore­
tager, især i lande i Mellem- og Østeuropa. Sidstnævnte 
tanke ligger på linje med en af konklusionerne fra 
Nr. C 102/18 De Europæiske Fællesskabers Tidende 18. 4. 91 
konferencen i Avignon, hvor der blev slået til lyd for 
en undersøgelse af mulighederne for en europæisk eks­
portkreditforsikring. 
ØSU tilføjer her, at spørgsmålet om små og mellemstore 
virksomheders finansiering fremover får behov for mere 
opmærksomhed fra EF's side. 
4. SMV-statistik 
4.1. ØSU udtrykker tilfredshed med, at Kommissio­
nen i sit dokument udtrykkeligt kommer ind på indsam­
ling af statistiske data på europæisk plan angående 
udviklingen inden for SMV. ØSU slog allerede i sin 
udtalelse af 16. november 1989 kraftigt til lyd herfor 
(pkt. 1.2). 
Selv om de bebudede initiativer på dette felt stadig er 
ret vagt formuleret, peger ØSU allerede nu på, at et 
»europæisk monitoring-center«, som eventuelt måtte 
blive oprettet, ikke må overlappe allerede eksisterende 
eller under etablering værende net af forskningsinstitu­
tioner i EF og ej heller må overlappe det arbejde, 
som udføres af forskellige nationale statistikkontorer. 
Indsamling af statistiske data på europæisk plan må 
ifølge ØSU i første række være en opgave, som skal 
koordineres på passende vis mellem de forskellige natio­
nale statistikkontorer, dvs. en opgave, som tilkommer 
EUROSTAT. 
Analysen af udviklingen, således som den kommer til 
udtryk i statistikken, er en opgave, der tilkommer speci­
aliserede og til formålet oprettede forskningsinstitutio­
ner i medlemsstaterne. I denne forbindelse bør man 
prioritere støtte til samarbejde i form af net mellem 
forskningsinstitutionerne. 
5. Samarbejde med tredjelande 
5.1. ØSU er enig med Kommissionen i, at man, hvor 
det er muligt, og hvor det ikke bremser projekterne, 
bør give deltagere fra tredjelande (ikke mindst i Europa) 
adgang til systemer som EF-rådgivningskontorerne og 
Bryssel, den 27. februar 1991. BC-Net. En sådan åbning bekræfter det forhold, at EF 
ikke er et lukket system, men udgør en del af en større 
økonomisk helhed. I de kommende år bør man måske 
i forbindelse med en yderligere integration inden for EF 
lægge mere vægt på den eksterne dimension i politikken 
til fremme af SMV. 
6. Konklusion 
6.1. ØSU udtrykker tilfredshed med, at Kommissio­
nen i nærmere detaljer anfører, på hvilke felter den i 
de kommende år agter at videreføre sin politik til frem­
me af især håndværk og SMV. ØSU er imidlertid ikke 
i stand til reelt at afgøre, om det budget, som Kommis­
sionen anmoder om, nu også er tilstrækkeligt til at 
konkretisere den målsætning, som Rådet fastlagde i sin 
afgørelse fra 1989. ØSU ser egentlig heller ikke dette 
som sin opgave. Derimod ligger det ØSU på sinde, at 
der tilvejebringes en strukturel politik på EF-plan til 
fordel for SMV, som rummer mulighed for fleksibel 
tilpasning til foranderlige forhold, og hvis effektivitet 
lader sig afprøve. ØSU noterer sig derfor også med 
tilfredshed Kommissionens bemærkning om, at også 
arbejdsmarkedets parter må inddrages i fastlæggelsen 
af SMV-politikken (f.eks. på kollokvier eller tilsvarende 
arrangementer). I denne forbindelse godkender ØSU 
hovedtrækkene i det dokument, som Kommissionen nu 
har forelagt, omend det ønsker at tilføje, at der kan 
opnås yderligere fremskridt, netop hvad forbedringen 
af det generelle erhvervsklima angår. 
6.2. På denne baggrund giver ØSU udryk for tilfreds­
hed med, at virksomhedspolitikken nu i højere grad 
end tidligere indpasses i EF's politik på andre vigtige 
felter. SMV's integrering i Kommissionens økonomiske 
politik, således som det f.eks. fremgår af Kommissio­
nens nyligt udsendte dokument herom (se bl.a. Dok. 
KOM(90) 556), angiver ifølge ØSU med rette, at SMV-
politikken er et af de instrumenter, som skal benyttes 
til at opfylde de socio-økonomiske målsætninger om 
økonomisk vækst og forøgelse af beskæftigelsen. Set ud 
fra denne synsvinkel udviser virksomhedspolitikkens 
»midtvejsstatus« efter ØSU's mening en positiv saldo. 
Francis STAEDELIN 
Formand for 
Det økonomiske og sociale Udvalg